Mark Rutte (gebore 14 Februarie 1967 in Den Haag) is 'n Nederlandse politikus van die Volksparty vir Vryheid en Demokrasie (VVD), 'n liberale politieke party. Sedert 31 Mei 2006 is hy die partyleier en sedert 14 Oktober 2010 ook die Eerste Minister van Nederland.
Leier van die VVD
Staatsekretaris van Onderwys, Kultuur en Wetenskap
17 Junie 2004 – 27 Junie 2006
Staatsekretaris van Sosiale Sake en Arbeid
22 Julie 2002 – 17 Junie 2004
Lid van die Huis van Verteenwoordigers
28 Junie 2006 – 14 Oktober 2010
30 Januarie 2003 – 27 Mei 2003
14 Februarie 1967 (1967-02-14) (50 jaar oud)
Van 2002 tot 2004 was hy staatssekretaris van Sosiale Sake in die Balkenende I-kabinet en die Balkenende II-kabinet en van 2004 tot 2006 staatssekretaris van Onderwys in die Balkenende II-kabinet. In 2003 en van 2006 tot 2010 was hy 'n lid van die Tweede Kamer, van 2003 tot 2006 ook as parlementêre verteenwoordiger van die VVD-groep.
Rutte het geskiedenis aan die Universiteit Leiden gestudeer. Van 1988 tot 1991 was hy die voorsitter van die JOVD, die liberale jeugorganisasie. Van 1992 tot 2002 het hy as personeelsdirekteur by Unilever gewerk. Hy is nie getroud nie en lid van die Protestantse Kerk in Nederland (PKN).
Rutte het van 2010 tot 2012 'n minderheidskabinet van sy party saam met die Christen-Demokratiese Appèl (CDA) gelei, wat deur die populistiese Party vir die Vryheid (PVV) van Geert Wilders gesteun is. Die Nederlandse ekonomie ly onder die gevolge van die Amerikaanse bankkrisis en krisis op die aandelebeurs van 2008. Die werklooksheid styg en die eurosone beland in 'n kredietkrisis. Die Rutte I-kabinet wil tot 2014 agtien miljard Euro bespaar op die begroting, immigrasie beperk en veiligheid verbeter.
Van 2012 tot 2017 lei Rutte die Rutte II-kabinet van VVD en Party van die Arbeid (PvdA) met 'n klein meerderheid in die Tweede Kamer. Die ekonomie begin na baie besuinigings om weer te verbeter.
In die verkiesings van 15 Maart 2017 ly die PvdA 'n vernietigende nederlaag. Hulle setels verminder van 35 na net 9 setels. Rutte se party die VVD verloor ook 8 setels, maar sy party bly die grootste een. Die populiste van Wilders styg van 15 na 20 en eindig as tweede party, maar hierde beperkte styging word ook in buiteland as 'n oorwinning vir Rutte gesien. Dit word na die brexit-referendum in die VK en die verkiesing van Trump in die VS gesien as 'n 'duidelike oorwinning op die ekstremisme' in die woorde van die Franse president Hollande.  Op 16 Maart kan hy gaan probeer om 'n derde kabinet saam te stel, maar dit sal nie eenvoudig wees nie, omdat hy daarvoor die steun van drie ander partye nodig sal hê.
Wikimedia Commons het meer media in die kategorie Mark Rutte.
(nl) Drs. M. (Mark) Rutte, Parlement & Politiek
↑ Algemeen Dagblad 16-3-2017.
Jan Peter Balkenende Eerste minister van Nederland
2010-nou Opgevolg deur:
Ontsluit van "https://af.wikipedia.org/w/index.php?title=Mark_Rutte&oldid=1536890"
Laas gewysig op 18 Maart 2017 om 03:04